HOTĂRÂREA  NR. 18/2008
pentru aprobarea Normei nr. 9/2008 privind întocmirea şi depunerea  
situaţiilor financiare anuale de către entităţile autorizate, reglementate şi supravegheate de Comisia de Supraveghere a Sistemului de Pensii Private  pentru exerciţiul financiar 2007
	 
	În temeiul dispoziţiilor art. 21, art. 23 lit. f) şi g) şi ale art. 24 lit. k) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005, 
	conform Hotărârii Parlamentului României nr. 24/28.06.2006 privind numirea preşedintelui, a vicepreşedintelui şi a celorlalţi membri ai Consiliului Comisiei de Supraveghere a Sistemului de Pensii Private,	 
având în vedere prevederile art. 15 alin. (5), (6) şi (7) din Legea nr. 204/2006 privind pensiile facultative, cu modificările şi completările ulterioare,  şi ale  art. 57 alin. (5) şi (6) şi art. 70 lit. g) din Legea nr. 411/2004 privind fondurile de pensii administrate privat, republicată, cu modificările şi completările ulterioare,
	în baza hotărârii luate în şedinţa Consiliului Comisiei de Supraveghere a Sistemului de Pensii Private din data de 25 martie 2008,
Comisia de Supraveghere a Sistemului de Pensii Private emite următoarea:
HOTĂRÂRE
Art. 1 Se aprobă Norma nr. 9/2008 privind întocmirea şi depunerea situaţiilor financiare anuale de către entităţile autorizate, reglementate şi supravegheate de Comisia de Supraveghere a Sistemului de Pensii Private pentru exerciţiul financiar 2007, prevăzută în anexa care face parte integrantă din prezenta hotărâre.
Art. 2 Prezenta hotărâre şi Norma menţionată la art. 1 se publică în Monitorul Oficial al României, Partea I şi pe site-ul Comisiei de Supraveghere a Sistemului de Pensii Private (www.csspp.ro). 
Art. 3 Departamentul autorizare – reglementare împreună cu Secretariatul tehnic şi cu Directorul general vor urmări ducerea la îndeplinire a prevederilor prezentei hotărâri.

PREŞEDINTELE 
COMISIEI DE SUPRAVEGHERE A SISTEMULUI DE PENSII PRIVATE 
MIRCEA OANCEA

Bucureşti, 25 martie 2008
Nr.18
Norma nr. 9/2008
privind întocmirea şi depunerea situaţiilor financiare anuale de către entităţile autorizate, reglementate şi supravegheate de Comisia de Supraveghere a Sistemului de Pensii Private pentru exerciţiul financiar 2007

Art. 1 - (1) Prezenta normă stabileşte modul de întocmire şi depunere a situaţiilor financiare anuale de către entităţile autorizate, reglementate şi supravegheate de Comisia de Supraveghere a Sistemului de Pensii Private, denumită în continuare Comisie.
(2) Prezenta normă se aplică de către următoarele categorii de entităţi:
a)	fonduri de pensii facultative şi fonduri de pensii administrate privat, denumite în continuare fonduri de pensii;
b)	administratori de fonduri de pensii facultative şi/sau fonduri de pensii administrate privat, care sunt societăţi de pensii înfiinţate potrivit prevederilor legale în vigoare;
c)	brokerii de pensii private, aşa cum sunt definiţi la art.2 alin. (2) lit. b) pct. i din Norma nr.25/2007: 
d)	alte entităţi nominalizate de Comisie prin acte normative.
(3) Situaţiile financiare anuale se vor întocmi potrivit Reglementărilor contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisie aprobate prin Norma nr.14/2007. 
Art. 2 - (1) Entităţile autorizate, reglementate şi supravegheate de Comisie au obligaţia să  întocmească şi să depună la Comisie şi, după caz, la unităţile teritoriale ale Ministerului Economiei şi Finanţelor, un exemplar al situaţiilor financiare anuale, care cuprinde următoarele formulare, în funcţie de specificul fiecărei categorii de entităţi:
a)  pentru propria activitate a administratorilor de fonduri de pensii care sunt societăţi de pensii:
(i) Bilanţ  (cod 10), conform anexei nr. 2 din prezenta normă;
(ii) Cont de profit şi pierdere (cod 20), conform anexei nr. 3 din prezenta normă;
	(iii) Situaţia modificărilor capitalului propriu, conform formatului prezentat la Capitolul 	IV, anexa nr. A3 din reglementările contabile menţionate la art. 1 alin. (3) din prezenta 	normă; 
(iv) Situaţia fluxurilor de trezorerie, conform formatului prezentat la Capitolul IV, anexa      nr. A4 din reglementările contabile menţionate la art. 1 alin. (3) din prezenta normă;   
	(v) Note explicative la situaţiile financiare anuale, conform formatului prezentat la 	Capitolul IV, anexele nr. A5 – A13 din reglementările contabile menţionate la art. 1 	alin. (3) din prezenta normă;   
    	Situaţiile financiare anuale vor fi însoţite şi de formularele: 
   	(vi) Date informative (cod 30), conform anexei nr. 4 din prezenta normă; 
   	(vii) Situaţia activelor imobilizate (cod 40), conform anexei nr. 5 din prezenta normă.
b) pentru fondurile de pensii facultative şi fondurile de pensii administrate privat, administratorii acestora vor întocmi: 
(i) Bilanţ (cod 10), conform anexei nr.6 din prezenta normă;
(ii) Situaţia veniturilor şi cheltuielilor (cod 20), conform anexei nr. 7 din prezenta normă;
	(iii) Situaţia modificărilor capitalului propriu, conform formatului prezentat la Capitolul 	V, anexa nr. B3 din reglementările contabile menţionate la art. 1 alin. (3) din prezenta normă; 
   	(iv) Situaţia fluxurilor de trezorerie, conform formatului prezentat la Capitolul V, anexa 	nr. B4 din reglementările contabile menţionate la art. 1 alin. (3) din prezenta normă;   
	(v) Note explicative la situaţiile financiare anuale, conform formatului prezentat la 	Capitolul V, anexele nr. B5 – B10 din reglementările contabile menţionate la art. 1 	alin. (3) din prezenta normă.   
c) pentru administratorii de fonduri de pensii facultative care sunt societăţi de asigurare şi societăţi de administrare a investiţiilor, pentru activitatea de administrare a fondurilor de pensii: 
(i)  Situaţia activelor, pasivelor şi capitalurilor proprii, conform anexei nr. 8 din prezenta normă;
(ii)  Situaţia veniturilor şi cheltuielilor, conform anexei nr. 9 din prezenta normă.
d) pentru brokerii de pensii private care sunt  societăţi comerciale nou-înfiinţate şi care sunt autorizate de către Comisie pentru a desfăşura activitatea de marketing a fondurilor de pensii administrate privat şi/sau a fondurilor de pensii facultative se vor întocmi:
(i) Bilanţ  (cod 10), conform anexei nr. 2 din prezenta normă;
(ii) Cont de profit şi pierdere (cod 20), conform anexei nr. 3 din prezenta normă;
	(iii) Situaţia modificărilor capitalului propriu, conform formatului prezentat la Capitolul 	IV, anexa nr. A3 din reglementările contabile menţionate la art. 1 alin. (3) din prezenta 	normă; 
(iv) Situaţia fluxurilor de trezorerie, conform formatului prezentat la Capitolul IV, anexa      nr. A4 din reglementările contabile menţionate la art. 1 alin. (3) din prezenta normă;   
	(v) Note explicative la situaţiile financiare anuale, conform formatului prezentat la 	Capitolul IV, anexele nr. A5 - A13 din reglementările contabile menţionate la art. 1 	alin. (3) din prezenta normă;   
    	Situaţiile financiare anuale vor fi însoţite şi de formularele: 
   	(vi) Date informative (cod 30), conform anexei nr. 4 din prezenta normă; 
   	(vii) Situaţia activelor imobilizate (cod 40), conform anexei nr. 5 din prezenta normă.
 (2)  Administratorii fondurilor de pensii vor organiza şi ţine distinct contabilitatea pentru fiecare fond de pensii  pe care îl administrează, faţă de propria contabilitate. 
Administratorii fondurilor de pensii vor întocmi distinct balanţa de verificare a conturilor analitice pentru fiecare fond de pensii  pe care îl administrează, faţă de propria contabilitate. 
Administratorii fondurilor de pensii care sunt societăţi de asigurare şi societăţi de administrare a investiţiilor vor întocmi distinct pentru activitatea de administrare a fondurilor balanţa de verificare a conturilor analitice, faţă de celelalte activităţi desfăşurate conform prevederilor legale în vigoare. 
Pentru fondurile de pensii aflate în administrare, situaţiile financiare anuale vor fi întocmite de către administratorii de fonduri de pensii, distinct de propriile situaţii financiare anuale.
Administratorii fondurilor de pensii vor întocmi situaţii financiare anuale pentru exerciţiul financiar 2007, pentru fiecare fond de pensii administrat.
(3) „Bilanţul” sau „Situaţia activelor, pasivelor şi capitalurilor proprii”, după caz, prezintă în formă sintetică, elementele de activ şi de pasiv, grupate după natură şi lichiditate, respectiv după natură şi exigibilitate.
„Bilanţul” sau „Situaţia activelor, pasivelor şi capitalurilor proprii” se întocmeşte pe baza balanţei de verificare a conturilor sintetice la data de 31 decembrie 2007, puse de acord cu soldurile din balanţa conturilor analitice, încheiată după înregistrarea tuturor documentelor în care au fost consemnate operaţiunile financiar – contabile aferente perioadei de raportare.
(4) „Contul de profit şi pierdere” sau „Situaţia veniturilor şi cheltuielilor”, după caz, cuprinde totalitatea veniturilor realizate, a cheltuielilor efectuate, precum şi rezultatele financiare obţinute (profit sau pierdere), preluate din conturile de venituri şi cheltuieli cuprinse în balanţa de verificare la 31 decembrie 2007.
Datele care se raportează în formularul „Contul de profit şi pierdere”, respectiv „Situaţia veniturilor şi cheltuielilor” sunt cumulate de la începutul anului până la sfârşitul exerciţiului financiar.
Administratorii de fonduri de pensii facultative şi fonduri de pensii administrate privat care sunt societăţi de pensii, înscriu în formularul „Contul de profit şi pierdere” - anexa nr. 3), la rândul 12 „Salarii”, toate cheltuielile reprezentând drepturi salariale. 
Administratorii de fonduri de pensii facultative şi pensii administrate privat care sunt societăţi de asigurare şi societăţi de administrare a investiţiilor înscriu în formularul „Situaţia veniturilor şi cheltuielilor” - anexa nr. 9), la rândul 9 „Salarii”, toate cheltuielile reprezentând drepturi salariale.
 La aceleaşi rânduri din anexele menţionate în paragrafele de mai sus se va cuprinde şi contravaloarea tichetelor de masă acordate salariaţilor în baza prevederilor Legii nr. 142/1998 privind acordarea tichetelor de masă, cu completările ulterioare. Aceste informaţii sunt prezentate de asemenea la rândul 25 din anexa nr.  4  „Date informative” (cod 30).
(5) În formularul „Date informative”, la rândurile 01 şi 02, coloana 1, entităţile care au în subordine subunităţi vor înscrie cifra 1, indiferent de numărul acestora. La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative.
(6) Notele explicative cuprinse în reglementările contabile menţionate la art. 1 alin. (3) din prezenta normă nu sunt limitative, acestea urmând să conţină informaţiile cerute de aceste reglementări.
(7) În „Situaţia activelor imobilizate” (cod 40), informaţiile sunt înscrise la costul istoric sau la valoarea reevaluată a imobilizărilor, după caz. De asemenea, în cadrul aceluiaşi formular la "Situaţia provizioanelor pentru depreciere" se vor înscrie informaţiile din contabilitate reprezentând ajustările pentru depreciere sau pierdere de valoare eferente imobilizărilor. 
(8) Situaţiile financiare anuale la 31 decembrie 2007 se întocmesc în lei. Această unitate de măsură se va trece pe fiecare formular în parte.
Art. 3 - (1) Situaţiile financiare anuale sunt semnate de persoanele în drept prevăzute la art. 10 din Legea contabilităţii nr. 82/1991, republicată, cu modificările şi completările ulterioare, cuprinzând şi numele în clar al acestora.
	Rândul corespunzător calităţii persoanei care a întocmit situaţiile financiare se completează astfel:
a)	directorul economic, contabilul-şef sau altă persoană împuternicită să îndeplinească aceasta funcţie, potrivit legii;
b)	persoane fizice sau juridice, cu care s-au încheiat contracte de prestări servicii, autorizate potrivit legii, membre ale Corpului Experţilor Contabili şi Contabililor Autorizaţi din România, potrivit legii.
(2) Conform prevederilor art. 10 alin. (4) din Legea contabilităţii nr. 82/1991, republicată, cu modificările şi completările ulterioare, răspunderea pentru aplicarea necorespunzătoare a reglementărilor contabile revine directorului economic, contabilului-şef sau altei persoane împuternicite să îndeplinească această funcţie, împreună cu personalul din subordine. În cazul în care contabilitatea este condusă pe bază de contract de prestări de servicii, încheiat cu persoane fizice sau juridice, autorizate potrivit legii, membre ale Corpului Experţilor Contabili şi Contabililor Autorizaţi din România, răspunderea pentru conducerea contabilităţii revine acestora, potrivit legii şi prevederilor contractuale.
(3) Entităţile prevăzute la art. 2 alin (1) vor completa situaţiile financiare anuale la data de 31 decembrie 2007, folosind planul de conturi aplicabil fiecărei categorii de entităţi, conform reglementărilor contabile aplicabile.
Art. 4 - (1) Entităţile vor completa datele de identificare, respectiv, denumirea unităţii, adresa, telefonul şi numărul de înmatriculare la Registrul Comerţului, precum şi cele referitoare la încadrarea corectă în forma de proprietate, şi codul unic de înregistrare citeţ, fără a se folosi prescurtări sau iniţiale. În căsuţe se vor înscrie codurile care reflectă încadrarea acestora.
(2) Necompletarea corectă pe prima pagină a formularului de „Bilanţ” sau „Situaţia activelor, pasivelor şi capitalurilor proprii” a datelor prevăzute la alin. (1) conduce la imposibilitatea identificării entităţii şi, în consecinţă, se consideră că lucrarea nu a fost depusă, entitatea fiind sancţionată potrivit prevederilor art. 42 din Legea Contabilităţii nr. 82/1991, republicată, cu modificările şi completările ulterioare.
(3) Forma de proprietate se va înscrie conform Nomenclatorului prevăzut în anexa nr. 1 care face parte integrantă din prezenta normă.
(4) Entităţile autorizate, reglementate şi supravegheate de Comisie completează codul privind activitatea desfăşurată, potrivit Clasificării Activităţilor din Economia Naţională – CAEN, aplicabilă până la 31 decembrie 2007.
Art. 5 - (1) Formatul electronic al situaţiilor financiare anuale pentru entităţile prevăzute la art. 2 alin. (1) lit. a) şi d), conţinând formularistica necesară şi programul de verificare cu documentaţia de utilizare aferentă se obţine prin folosirea programului de asistenţă, care este pus la dispoziţia entităţilor, gratuit, de unităţile teritoriale ale Ministerului Economiei şi Finanţelor sau poate fi descărcat de pe serverul de web al Ministerului Economie şi Finanţelor, la adresa www.mfinante.ro.
(2) Entităţile autorizate, reglementate şi supravegheate de Comisie, menţionate la art. 2 alin. (1) lit. a) şi d) vor depune, la Comisie şi la unităţile teritoriale ale Ministerului Economiei şi Finanţelor, discheta însoţită de situaţiile financiare anuale listate, semnate şi ştampilate potrivit legii, împreună cu raportul administratorului, raportul auditorului financiar, o copie de pe codul unic de înregistrare, precum şi o copie a balanţei de verificare a conturilor sintetice şi analitice.
(3) Entităţile autorizate, reglementate şi supravegheate de Comisie, menţionate la art. 2 alin. (1) lit. b) vor depune numai la Comisie discheta însoţită de situaţiile financiare anuale listate, semnate şi ştampilate potrivit legii, împreună cu raportul administratorului, raportul auditorului financiar, o copie de pe codul unic de înregistrare, precum şi o copie a balanţei de verificare a conturilor sintetice şi analitice.
(4) Entităţile autorizate, reglementate şi supravegheate de Comisie, menţionate la art. 2 alin. (1) lit. c) vor depune la Comisie un exemplar al situaţiilor financiare anuale însoţite de balanţa de verificare sintetică, întocmite conform reglementărilor contabile emise de Comisia de Supraveghere a Asigurărilor sau după caz, de Comisia Naţională a Valorilor Mobiliare, listate, semnate şi ştampilate. 
	Totodată, aceste entităţi vor depune la Comisie situaţiile financiare anuale specifice activităţii de administrare a fondurilor de pensii întocmite conform art. 2 alin. (1) lit. c) din prezenta normă însoţite de o copie a balanţei de verificare a conturilor sintetice şi analitice specifică activităţii de administrare de fonduri de pensii.
	Situaţiile financiare se depun împreună cu raportul administratorului, raportul auditorului financiar şi o copie a codul unic de înregistrare.
(5) Potrivit prevederilor art. 29 şi art. 30 din Legea contabilităţii nr. 82/1991, republicată, cu modificările şi completările ulterioare, situaţiile financiare anuale ale entităţilor prevăzute la art. 2 alin. (1) din prezenta normă vor fi însoţite de propunerea de distribuire a profitului sau de acoperire a pierderii contabile. Situaţiile financiare anuale vor fi însoţite de o declaraţie scrisă a persoanelor prevăzute la art. 10 alin. (1) din Legea contabilităţii nr. 82/1991, republicată, cu modificările şi completările ulterioare, prin care îşi asumă răspunderea pentru întocmirea situaţiilor financiare anuale, şi confirmă că: 
   a) politicile contabile utilizate la întocmirea situaţiilor financiare anuale sunt în conformitate cu reglementările contabile aplicabile; 
   b) situaţiile financiare anuale oferă o imagine fidelă a poziţiei financiare, performanţei financiare şi a celorlalte informaţii referitoare la activitatea desfăşurată; 
   c) persoana juridică îşi desfăşoară activitatea în condiţii de continuitate. 
Art. 6 Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul perioadei de raportare, nu întocmesc situaţii financiare anuale, acestea urmând să depună la Comisie şi la unităţile teritoriale ale Ministerului Economiei şi Finanţelor, după caz, o declaraţie pe proprie răspundere care să cuprindă cel puţin următoarele date de identificare, astfel:
a) Pentru administratorii de fonduri de pensii care sunt societăţi de pensii, societăţi de asigurări şi societăţi de administrare a investiţiilor :
(i)	denumirea completă, conform certificatului de înmatriculare;
(ii)	adresa completă şi numărul de telefon;
(iii)	numărul de înregistrare la Registrul Comerţului;
(iv)	codul unic de înregistrare;
(v)	capitalul social.
b) Pentru fondurile de pensii facultative şi fondurile de pensii administrate privat:
(i)	denumirea completă; 
(ii)	numărul de înregistrare la Comisie, conform autorizaţiei de funcţionare
(iii)	capitalul fondului.
Art. 7 - (1) Situaţiile financiare anuale ale entităţilor autorizate, reglementate şi supravegheate de Comisie prevăzute la art. 2 alin. (1) lit. a), b), c) şi d) se vor depune la Comisie în termen de 120 de zile calendaristice de la încheierea exerciţiului financiar.
(2) Pentru asigurarea informaţiilor destinate sistemului instituţional al statului, entităţile prevăzute la art. 2 alin. (1) lit. a) şi d), vor depune la unităţile teritoriale ale Ministerului Economiei şi Finanţelor un exemplar al situaţiilor financiare anuale în termen de 150 de zile calendaristice de la încheierea exerciţiului financiar. 
(3) Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul exerciţiului financiar, precum şi cele care se află în curs de lichidare, vor depune la Comisie şi la unităţile teritoriale ale Ministerului Economiei şi Finanţelor, după caz, o declaraţie pe proprie răspundere, conform art. 6, în termen de 60 de zile calendaristice de la încheierea exerciţiului financiar.
Art. 8 – (1) Entităţile autorizate, reglementate şi supravegheate de Comisie, prevăzute la art. 2 alin. (1) lit. a) şi d) pot depune situaţiile financiare anuale la registratura Comisiei şi ale unităţilor teritoriale a Ministerului Economiei şi Finanţelor sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995.
(2) Entităţile autorizate, reglementate şi supravegheate de Comisie, prevăzute la art.2 alin. (1) lit. b) şi c) pot depune situaţiile financiare anuale la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995. 
(3) De asemenea, la depunere se vor avea în vedere şi prevederile Hotărârii Guvernului nr. 1085/2003 pentru aplicarea unor prevederi ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional, cu modificările şi completările ulterioare.
Art. 9  Anexele nr. 1 – 9  fac parte integrantă din prezenta normă.
Art. 10 Nerespectarea prevederilor prezentei norme se sancţionează conform prevederilor art. 42 din Legea contabilităţii nr. 82/1991, republicată, cu modificările şi completările ulterioare. 

Anexa nr.1 
NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2007
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale apaţinând organizaţiilor şi instituţiilor politice şi obşteşti)

  

2 .Corelaţii din cadrul formularelor de raportare contabilă la data de 
31 decembrie 2007

  a) în cadrul aceluiaşi formular

ANEXA nr.2 ”BILANT” – COD 10 

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 la 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.71 = rd.65 la 69 – 70					col.1 şi 2
Rd.77 = rd.62 + 63 + 64 + 71 + 72 – 73 +74 – 75 – 76 	col.1 şi 2

ANEXA nr.3 ”Contul de profit şi pierdere” – COD 20

Rd.01 >= 0                                                                              col.1 şi 2
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = rd.06 – 27, dacă rd.06 – 27  > 0			col.1 şi 2
Rd.29 = rd.27 – 06, dacă rd.06 – 27  < = 0			col.1 şi 2	
Rd.32 >= rd.33                          				col.1 şi 2
Rd.34 >= rd.35                          				col.1 şi 2
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.41 >= rd.42					            col.1 şi 2
Rd.44 = rd.38 + 41 + 43					col.1 şi 2
Rd.45 = rd.37 - 44, dacă rd.37 – 44  > 0			col.1 şi 2
Rd.46 = rd.44 - 37, dacă rd.37 – 44 < = 0			col.1 şi 2
Rd.47 = rd.06 + 37 – 27 – 44,                                                col.1 şi 2
              dacă rd. 06 + 37 – 27 – 44 >= 0 				
Rd.48 = rd.27 + 44 – 06 – 37,                                                col.1 şi 2
	  dacă rd. 06 + 37 – 27 – 44 < 0
Rd.51 = rd.49 - 50, dacă rd.49 – 50  > 0			col.1 şi 2
Rd.52 = rd.50 - 49, dacă rd.49 – 50 < = 0			col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = rd.53 - 54, dacă rd.53 – 54  > 0			col.1 şi 2
Rd.56 = rd.54 - 53, dacă rd.53 – 54  < = 0			col.1 şi 2
Rd.58 = rd.55 - 57, dacă rd.55 – 57  > = 0			col.1 şi 2
Rd.59 = rd.56 + 57, dacă rd.56 + 57 > 0 şi rd.55 = 0             col.1 şi 2
       sau  rd.57 – 55, dacă rd.55 – 57 < 0			col.1 şi 2

ANEXA nr. 4  ”Date informative”  COD 30

Rd.01 + 02 = 1						col.1

Totaluri pe orizontală					se repetă de la rd.3 la 22
col.1 = col.2 + col.3

Totaluri pe verticală
Rd.03 = rd.04 + 08 + 14 la 18 + 22				col.1, 2 şi 3 
Rd.04 = rd.05 la 07						col.1, 2 şi 3 
Rd.08 = rd.09 la 13						col.1, 2 şi 3 
Rd.18 = rd.19 la 21						col.1, 2 şi 3 

ANEXA nr.5 ” SITUATIA ACTIVELOR IMOBILIZATE (cod 40)  

    Totaluri pe orizontală:
    Col. 5 = col. 1 +  2 -  3 (se repetă de la rd.01 la 12)
    Col. 9 = col. 6 +  7 -  8 (se repetă de la rd.13 la 21)
    Col.13 = col.10 + 11 - 12 (se repetă de la rd.22 la 33)

    Totaluri pe verticală:
    Rd. 04 = rd. 01 la 03                                  (col. 1, 2, 3 şi 5)
    Rd. 10 = rd. 05 la 09                                  (col. 1, 2, 3 şi 5)
    Rd. 10 = rd. 06 la 08                                  (col. 4)
    Rd. 12 = rd. 04 + 10 + 11                          (col. 1, 2, 3 şi 5)
    Rd. 12 = rd. 10			           (col. 4)
    
    Rd. 15 = rd. 13 + 14                                   (col. 6, 7, 8 şi 9)
    Rd. 20 = rd. 16 la 19                                  (col. 6, 7, 8 şi 9)
    Rd. 21 = rd. 15 + 20                                   (col. 6, 7, 8 şi 9)

    Rd. 25 = rd. 22 la 24                                 (col. 10, 11, 12 şi 13)
    Rd. 31 = rd. 26 la 30                                 (col. 10, 11, 12 şi 13)
    Rd. 33 = rd. 25 + 31 + 32                          (col. 10, 11, 12 şi 13)

b) corelaţiile  dintre formularele de raportare 

Anexa nr.2 rd.74 col.1  = Anexa nr.3 rd.58 col.1  
Anexa nr.2 rd.75 col.1  = Anexa nr.3 rd.59 col.1

Anexa nr.2 rd.74 col.2  = Anexa nr.3 rd.58 col.2  
Anexa nr.2 rd.75 col.2  = Anexa nr.3 rd.59 col.2
  
Anexa nr.2 rd.74 col.2  = Anexa nr.4 rd.01 col.2  
Anexa nr.2 rd.75 col.2  = Anexa nr.4 rd.02 col.2  

Anexa nr.2 rd.43 + rd.54. col.2  > Anexa nr.4 rd.3 col.1 

Anexa nr.2 rd.06 col.1  = Anexa nr.5 rd.04 col.1 - Anexa nr.5 rd.15 col.6 -  Anexa nr.5 rd.25 col.10    
Anexa nr.2 rd.06 col.2  = Anexa nr5 rd.04 col.5 - Anexa nr.5 rd.15 col.9 -  Anexa nr.5 rd.25 col.13    

Anexa nr.2 rd.11 col.1  = Anexa nr.5 rd.10 col.1 - Anexa nr.5 rd.20 col.6 -  Anexa nr.5 rd.31 col.10    
Anexa nr.2 rd.11 col.2  = Anexa nr5 rd.10 col.5 - Anexa nr.5 rd.20 col.9 -  Anexa nr.5 rd.31 col.13    

Anexa nr.2 rd.18 col.1  = Anexa nr.5 rd.11 col.1 - Anexa nr.5 rd.32 col.10 
Anexa nr.2 rd.18 col.2  = Anexa nr5 rd.11 col.5 - Anexa nr.5 rd.32 col.13 

                                                                                                                                                                                                                                                                                                                                                                                                                                                                                                                                                                                                                                                                                                                                                          

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului BILANŢ (F10) :

Rând				Rând 
din formularul BILANŢ (F10),	              din formularul BILANŢ (F10),
aşa cum apare în		              aşa cum apare în
formularele elaborate de                          aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58					580
59 					590
59.1 				591
59.2 				592
60 					600
61					610
…					…
…					…
77                                                	770